Analize gratuite pentru femei începând de săptămâna viitoare. Este nevoie doar de buletin.
Femeile pot avea parte de analize gratuite săptămâna viitoare. O campanie a fost lansată prin Programul Național de Screening al cancerului de col uterin.
"Aveţi între 25 şi 64 de ani? Vă încurajăm să efectuaţi testul Babeş Papanicolau, gratuit, între 14 şi 19 iunie, în intervalul 11.00-16.00, în Bucureşti, Şoseaua Pantelimon nr. 301, în cadrul unei campanii realizate prin Programul Național de Screening al cancerului de col uterin", potrivit unui comunicat al DGASPC Sector 2. "Deschidem o unitate mobilă de testare gratuită Babeș-Papanicolau la Complexul Pantelimon nr 301 în parteneriat cu Institutul Oncologic București. Acțiunea vine în sprijinul femeilor defavorizate (inclusiv a celor fără asigurare medicală), cu vârsta între 25-64 ani, care nu au fost testate în ultimii 5 ani prin programe naționale de screening. Nu este nevoie decât de cartea de identitate", a anunțat primarul Sectorului 2, Radu Mihaiu.